《游王母冈》
宋代·曾跃鳞

冈空云散净如银，石磴层层接九宸。
翠竹影摇湘浦夜，碧桃香蔼武陵春。
但看此日烧丹灶，不见当年驾鹤人。
游遍瑶池归去晚，一声长啸月华新。

作者简介：曾跃鳞，一作跃麟，字子龙，阳江（今属广东）人。孝宗淳熙五年（一一七八）进士。受知于学士李彦颖，荐入秘书，少师陈俊卿尤器重之，拜监察御史。事见清乾隆《广东通志》卷三一、《宋元学案补遗别附》卷二。今录诗二首。